Sewe beseer na hysbak valArgieffoto Derrick Banks, woordvoerder van ER24, sê die skoonmakers is uit die hysbak bevry en vir nek- en rugbeserings behandel voor hulle na nabygeleë hospitale geneem is vir verdere behandeling. Luzuko Jacobs, woordvoerder van die parlement, het aan SABC News gesê die voorval het by die Marks-gebou plaasgevind. Dié gebou, wat die SABC se ateljees en opposisiepartye se kantore huisves, is intussen afgesper terwyl ingenieurs die veiligheid van die hysbakke vasstel.